polyglot-tagger/wikipedia-language-snippets-filtered huggingface dataset:
రేఖాచిత్రం అనునది వివిధ రకాల చిత్రకళకి సంబంధించిన పరికరాలని ఉపయోగించి ద్విపరిమాణపు మాధ్యమం పై చిత్రాన్ని ఏర్పరచే ఒక దృశ్య కళ. గ్రాఫైట్ పెన్సిళ్ళు, కలం, సిరా, కుంచెలు, మైనపు పెన్సిళ్ళు, రంగు పెన్సిళ్ళు, కాల్చిన బొగ్గు, ఇరేజర్లు, మార్కర్లు, స్టైలస్ లు, సిల్వర్ పాయింట్ వంటి ప్రత్యేక లోహాలు వంటి పరికరాలని రేఖాచిత్రాలకి ఉపయోగించటం జరుగుతుంది. రేఖాచిత్రాలని చిత్రీకరించే కళాకారులని ఆంగ్లంలో డ్రాఫ్ట్స్ మెన్ గా వ్యవహరిస్తారు.
ఘతాలు చిత్రపటం యొక్క రూపాన్ని నిర్దేశిస్తాయి. కలం, సిరాతో వేసే రేఖాచిత్రాలలో ఒకే దిశలో సమాంతరంగా గీయబడే ఘతాలు ని వాడుతారు. రెండు లేదా అంతకన్నా ఎక్కువ దిశలలో వేసే ఘతాల వలన షేడ్ లో తీవ్రత పెరుగుతుంది. రేఖలని మధ్య మధ్యలో ఆపి ఆపి వేయటం వలన షేడ్ ల తీవ్రతలని తగ్గించవచ్చును. చుక్కలతో తేబడే షేడ్ ని స్టిప్లింగ్ అని అంటారు. వివిధ రకాలైన షేడ్ లు వివిధ పద్ధతులని అవలంబించటం వలన వస్తాయి.
ఘతాలని విస్తరించటానికి, లేదా వాటిలో మృదుత్వం పాళ్ళు పెంచటానికి బ్లెండింగ్ ఉపయోగపడుతుంది. బ్లెండింగ్ కి గ్రాఫైట్, సుద్ద, చార్కోల్ ని ఉపయోగిస్తారు. సిరా వలన మరకలు ఏర్పడిననూ, కొన్ని ప్రభావాలకి దీనిని కూడా ఉపయోగిస్తారు. షేడింగ్, బ్లెండింగ్ కు చిత్రకారులు బ్లెండింగ్ స్టంప్ ని, టిష్యూని, నీడెడ్ ఎరేజర్ ని లేదా వేలు చివరలని గానీ ఉపయోగిస్తారు. అడవి పొట్టేలు చర్మంతో చేయబడే షామి లెదర్ ని టోన్ లని తేలిక పరచటానికి ఉపయోగిస్తారు.
అనాటమీ పై పట్టు చక్కని పోర్ట్రెయిట్లని చిత్రీకరించటానికి ఉపయోగపడుతుంది. సుశిక్షితుడైన ఒక కళాకారుడు అస్థిపంజర నిర్మాణం, కీళ్ళు, కండరాలు, స్నాయిబంధనములు, శరీర కదలికలలో వీటన్నిటి అరమరికల పై మంచి పట్టు కలిగి ఉంటాడు. వివిధ భంగిమలలో సహజత్త్వాన్ని ఉట్టిపడేలా చేయటానికి ఈ జ్ఞానం ఉపయోగపడుతుంది. వయసు పెరిగే కొద్దీ ఈ ఆకృతులు ఎలా మారతాయి అన్న అంశంపై కూడా కళాకారుడికి అవగాహన ఉండాలి.
కాగితం వివిధ పరిమాణాలలో, నాణ్యతలలో లభిస్తుంది. తయారీ విధానం, రంగు, ఆమ్ల గుణం, తడి తగిలినా పటుత్వం కోల్పోకుండా ఉండే గుణంలో వీటిలో భేదాలు ఉంటాయి. నునుపైన కాగితం సూక్ష్మ వివరాలను చిత్రీకరించటానికి ఉపయోగపడగా, కరకుగా ఉండే కాగితం చిత్రీకరణకి ఉపయోగించే పదార్థాలని ఒడిసి పట్టుకొంటుంది. అందుకే వర్ణవైరుధ్యంలో స్పష్టతని తీసుకురావటానికి ముతక కాగితాన్నే వినియోగిస్తారు.
ఒక చిత్రపటాన్ని గీసే ముందు వివిధ మాధ్యమాలు ఎలా పని చేస్తాయో, కళాకారుడు ఒక అంచనాకి వస్తాడు. చిత్రీకరణలోని వివిధ విధానాలని వేర్వేరు రకాల కాగితాలపై అభ్యసించి, కాగితం యొక్క విలువ, తయారీని బట్టి వివిధ ప్రభావాలని ఎలా తీసుకు రావాలో నిర్ణయించుకొంటారు.
పొడి మాధ్యమంలో రేఖాచిత్రాలు ఇటువంటి మెళకువలనే అవలంబించి, పెన్సిళ్ళతోనూ, డ్రాయింగ్ స్టిక్స్ తోనూ వివిధ రకాల టోన్ లని తీసుకురావచ్చును. ఎరేజర్లు అవాంఛిత రేఖలని, మరకలని తుడిచివేయటానికే కాకుండా టోన్ లని తేలిక చేయటానికి కూడా వినియోగిస్తారు.
టోనల్ వ్యాల్యూ లలో భేదాలతో కాగితం పై చిత్రీకరించటంతో వెలుగునీడలని ప్రతిబింబింపజేయటమే షేడింగ్. పరావర్తనం చెందిన కాంతి, నీడలు, హైలైట్ లని ఎంత జాగ్రత్తగా చిత్రీకరిస్తే చిత్రపటంలో అంత వాస్తవికత జొప్పింపబడుతుంది.
స్కెచ్, ఔట్ లైన్ డ్రాయింగ్ లలో గీయబడే గీతలు ఆకృతి యొక్క రేఖలని బట్టి ఉంటాయి. చిత్రకారుడు చూస్తూ ఉన్న చోటు నుండి వెలుగునీడలు ఎలా అగుపడతాయో అలా చిత్రీకరించటంతో చిత్రాలలో ఎత్తుపల్లాలు ఏర్పడినట్లు అగుపడతాయి.
తైలవర్ణ చిత్రలేఖనానికి మునుపు రేఖాచిత్రాలే పరిపూర్ణ చిత్రలేఖనంగా ఉండేది. గుహలలో ఉన్న రేఖాచిత్రాలు, ఆ తర్వాతి గ్రంథాలలో ఈ విషయం తెలుపబడింది. అటు తర్వాత గానీ రేఖాచిత్రం చిత్రలేఖనం లో ప్రధాన భాగం కాలేదు.
కలప యొక్క గుజ్జుతో తయారు చేయబడే వార్తాపత్రికల నాణ్యత గల కాగితం త్వరితంగా పచ్చబడటం, పెళుసు బారటం అవుతుంది. ఆమ్లరహిత కాగితాలు దీర్ఘ కాలిక మన్నిక కలిగి ఉండి, వాటి రంగు, నిర్మాణం చెక్కు చెదరకుండా ఉంటాయి.
రేఖాచిత్రకళలో అనేక వర్గాలు ఉన్నాయి. ఫిగర్ డ్రాయింగ్, కార్టూనింగ్, డూడ్లింగ్, షేడింగ్. రేఖాచిత్రకళలో లైన్ డ్రాయింగ్, స్టిప్లింగ్, షేడింగ్, ట్రేసింగ్ వంటి అనేక పద్ధతులు కూడా ఉన్నాయి.
వాస్తవిక కూర్పుకి సబ్జెక్టు యొక్క పరిమాణాలని కొలవటం చిత్రీకరణలో చాలా ప్రాముఖ్యత కలది. వృత్తలేఖిని, స్కేలు, సెట్-స్క్వేర్ వంటివి ఉపయోగించి కోణాలు, దూరాలు చిత్రంలో కూరుస్తారు.
రేఖాచిత్రకళ అన్వేషణాత్మక, పరిశీలనాత్మక, సమస్యాపూరణం చేసే, కూర్పు గల ఒక కళ. రేఖాచిత్రాలు తరచుగా అస్పష్టంగా, చాలా అయోమయంగా ఉంటాయి. వీటిని కళాభ్యాసానికి వినియోగిస్తారు.
దాదాపు చిత్రకారులందరూ చేతులని వ్రేళ్ళని ఉపయోగించి రేఖాచిత్రాలని గీస్తూ ఉంటారు. వికలాంగులైన వారు మాత్రం నోటితో లేదా కాళ్ళతో రేఖాచిత్రాలని గీస్తారు.
ఇండియన్ నేషనల్ సైన్స్ అకాడమీ , లినేయం సౌసైటీ , రాయల్ జియోగ్రాఫికల్ సొసైటీ , జెనెటిక్ సొసైటీ ఆఫ్ అమెరికా, రాయల్ హార్టీ కల్చరల్ సొసైటీ మొదలైన పలు దేశ, విదేసీ ప్రతిష్ఠాత్మక సంస్థలు ఈమెకు గౌరవ ఫెలోషిప్ ను అందించాయి. ఈమె బొటానికల్ సొసైటీ ఆఫ్ ఇండియాకు కార్యదర్శిగా 1933 - 38), గౌరవ అధ్యక్షురాలుగా గాను, ఇండియన్ అకాడమీ ఆఫ్ సైన్స్ కు ఉపాధ్యక్షురాలుగా వుండి ఆయా సంస్థల పురోభివృద్ధికి అఖండ కృషి చేశారు.
తొలుత ఉమెన్స్ క్రిస్టియన్ కాలేజి , మహారాజాస్ కాలేజి ఆఫ్ సైన్స్ లలో బోటనీ ప్రొఫెసర్ గా పనిచేశారు. సుగర్ కేన్ రీసెర్చి స్టేషను లో వృక్ష జన్యు శాస్త్రవేత్తగా పరిశోధనలు నిర్వహించారు. రాయల్ హార్టీకల్చరల్ సొసైటీ లో వృక్షకణ శాస్త్ర రంగంలో పరిశోధనలు చేసి కేంద్రక ఆమ్లములలో ఉన్న నత్రజని ఆధారమును విశ్లేషించారు. కణములకు విషపూరితమైన పదార్థములను కనుగొన్నారు.
బొటానికల్ సర్వే ఆఫ్ ఇండియా స్పెషల్ ఆఫీసర్ గా నియమితులై నూతన సంవిధానంలో పునర్నిర్మాణం చేశారు. సెంట్రల్ బొటానికల్ లేబొరేటరీ కు డైరక్టర్ గా ఉండి సమున్నత పరిచారు. రీజినల్ రీసెర్చి లేబొరేటరీ , బాబా అటామిక్ రీసెర్చి సెంటర్ , సెంటర్ ఫర్ అడ్వాన్స్‌డ్ స్టడీస్ మున్నగు ప్రసిద్ధ వైజ్ఞానిక సంస్థలకు గౌరవ శాస్త్రవేత్తగా ఉండి బహుముఖ సేవలు అందించారు.
ఎడవళత్ కక్కాడ్ జానకీ అమ్మాళ్ ఒక భారతీయ మహిళా శాస్త్రవేత్త. ఈవిడ వృక్షశాస్త్రంలో చాలా కృషి చేశారు. వృక్షశాస్త్ర శాఖలో సైటోజెనెటిక్స్ , భూగోళ శాస్త్రంపై పరిశోధన జరిపార.ఈమె చెరకు, వంగ చెట్టు మీద చాలా పేరెన్నికైన పరిశోధన జరిపారు. అలాగే జానకీ అమ్మాళ్, కేరళ వర్షాధార అడవుల నుండి ఔషధపరంగా, వాణిజ్యపరంగా పలు విలువైన మొక్కలు సేకరించారు.
ఈమె చెన్నపట్టణం లో 1897 నవంబరు 4 న జన్మించారు. ఉన్నత చదువులు చదివిన తర్వాత అమెరికా వెళ్లారు. మిచిగాన్ యూనివర్సిటీ నుండి , . డిగ్రీలను అందుకొని పరిశీలనా రంగంలో అపూర్వ విజయాలను సాధించారు.
సిస్త్‌లు ఈ రెండు రకాల సమాధులు తెలుగు నేల మీద వేల సంఖ్యలో ఉన్నట్లు పురాతత్వ శాస్త్రవేత్తలు కనుగొన్నారు. ఈ రెండు రకాల సమాధులకు పై కప్పు బండలకు రంధ్రములు ఏర్పరిచి ఉన్నాయి. ఈ రంధ్రాల ద్వారా ప్రేతాత్మ సమాధి నుండి బయటికి వచ్చి సంచరించి, తిరిగి సమాధులలోకి పోతుందని ఆనాటి ప్రజల విశ్వాసం.
రాతి పలకలతో పెట్టె వలె నిర్మించి, పైన మూత వలె పెద్ద రాతి పలకను ఉంచెడి లోహ యుగం నాటి సమాధులను డాల్మెన్‌లు అంటారు. రాతి పలకకు ఒకవైపు పెద్ద రంధ్రం ఏర్పాటు చేస్తారు. ఈ రాతి పెట్టెను భూమి ఉపరి భాగంలో ఉంచి, శవంతో పాటు, మృతుడు వాడిన వస్తువులను అందులో ఉంచి పైన రాతి పలకను ఉంచెడివారు.
కొందుర్గు పిల్లలమర్రి మహబూబ్ నగర్ జిల్లాలో రెండవ పెద్ద పిల్లలమర్రి. ఇది కొందుర్గ్ మండలంలో పెద్దేల్కిచర్ల గ్రామానికి రెండు కిలో మీటర్ల దూరంలో ఉంది. ఈ గ్రామం నుండి రంగారెడ్డి జిల్లా ముజాహిద్పూర్కు వెళ్ళే మార్గంలో రోడ్డు పక్కన పచ్చని పంటపొలాల మధ్యన ఈ పెద్ద మర్రి వృక్షం ఎత్తైన కొమ్మలతో, పెద్ద పెద్ద ఊడలతో, పచ్చని ఆకులతో కనువిందు చేస్తుంది. సుమారు రెండున్నర ఎకరాలలో ఈ మహావృక్షం విస్తరించి ఉంది. దీని వయసు దాదాపు 200 సంవత్సరాలు ఉంటుందని గ్రామస్తుల అంచనా. ఈ వృక్షాన్ని దైవాంశసంభూతంగా ఇక్కడి ప్రజలు భావిస్తారు. ఈ వృక్షం చూపరులకు అందాన్ని, ఆనందాన్ని పంచుతూ అలరారుతుంది. సూర్యోదయం, సూర్యాస్తమయం వేళలలో ఇక్కడి దృశ్యాలు కనువిందు చేస్తాయని అంటారు.
ఇక్కడే, ఈ వృక్షం కింద కొలిచిన వారికి కొంగు బంగారంగా భావించే వీరన్న స్వామి వెలిశాడు. ఈ స్వామి రాత్రి వేళలో చుట్టుపక్కల పంటపొలాలకు కావలిగా ఉంటాడని, అందుకే ఇక్కడి పొలాలలో ఏనాడూ పంటను దోచుకపోవడం అంటూ జరగలేదని ఈ ప్రాంత ప్రజలు విశ్వసిస్తారు. ఇక్కడ వెలిసిన దేవుడిని వీరన్న అను భక్తుడు పూజలు చేయడం ప్రారంభించడం వలన ఈ స్వామికి వీరన్న స్వామిగా పేరు స్థిరపడిపోయింది. ఈ వీరన్న స్వామికి ఇద్దరు భార్యలని, ఒకరు ఎల్లమ్మ అని, మరొకరు గాలెమ్మ అని చెబుతారు. వీరి పేరు మీదుగానే కొందుర్గ్ మండలంలో వీరన్న స్వామి పేరు మీద వీరన్నపేట, ఎల్లమ్మ పేరు మీదుగా ఎల్కిచర్ల, గాలెమ్మ పేరు మీదుగా గాలి గూడెం గ్రామాలు ఏర్పడ్డాయని చెబుతారు.
నిజాం పాలనా కాలంలో ఈ వృక్షం చుట్టు పక్కల గ్రామాలలో కలరా, మశూచి వంటి రోగాలు వచ్చి జనం వందలాదిగా చనిపోయారట. ఈ విషయాన్ని ఈ ప్రాంతపు జాగీర్ధారు అప్పటి గుల్బర్గా సంస్థానానికి తెలియజేయగా, సంస్థానపు మహా వైద్యుడు హరిలాల్ ఈ ప్రాంతానికి వచ్చి, వైద్య సేవలందించి ఇక్కడే గురువులయ్యగా స్థిరపడిపోయాడట. ఆ గురువులయ్య కూడా ఈ మహా వృక్షం కింద నివసించాడని ప్రతీతి. అందుకే ఈ పిల్లలమర్రి సమీపాన ఉన్న ఓ కుంటకు గురులోని కుంట అని, సమీపంలోని ఓ బావికి గురులోని బావి అని పేర్లు ఉన్నాయి.
పూర్వం ప్రతి శివరాత్రికి ఇక్కడికి ఎద్దుల బండ్లు కట్టుకొని వచ్చి మహావృక్షం చుట్టూ తిప్పేవారట. రానురాను ఆ ఆచారం మరుగున పడిపోయింది. ఇప్పుడు ప్రతి సంవత్సరం వినాయకచవితి నిమజ్జనం రోజు వీరన్న స్వామికి పూజలు చేసి, వరదపాశం పోసి, అన్నదానం, అభిషేకం, అఖండభజన, ఇతర సాంస్కృతిక కార్యక్రమాలు నిర్వహిస్తుంటారు.
రామదాసుగా సుప్రఖ్యాతుడైన కంచర్ల గోపన్న ప్రసిద్ధిచెందిన భద్రాచల కోదండ రామాలయం కట్టించారు. వాగ్గేయకారునిగా, కవిగా శ్రీరామునిపై కీర్తనలు, దాశరథీ శతకం వంటివి రచించారు. తహశిల్దారుగా తానీషా వద్ద పనిచేసిన గోపన్న రామాలయాన్ని ప్రజల వద్ద వసూలు చేసిన పన్ను డబ్బుతో నిర్మించిన కారణంగా జైలులో పెట్టారు. ఆపైన తానీషాకు రామ లక్ష్మణులు కనిపించి డబ్బు ఇచ్చి చెల్లుచీటీ తీసుకుని మరీ రామదాసుని విడిపించారని చెప్తారు. ఈ గాథనంతటినీ పంచాగ్నుల ఆదినారాయణశాస్త్రి ఈ గ్రంథంలో రచించారు.
శ్రీ భద్రాచల రామదాస చరిత్రము పంచాగ్నుల ఆదినారాయణ శాస్త్రి గారు రచించిన పుస్తకం. ఇది 1925లో ఆర్. వేంకటేశ్వర్ అండ్ కంపెనీ, మద్రాసులో ఆనంద ముద్రణాలయమునందు ముద్రించబడినది.
ఈ సమాచారం హిందీ, తెలుగు, పంజాబీ, మరాఠీ, బెంగాలీ, తమిళ, అస్సామీ, కన్నడ, ఒరియా, మలయాళం భాషలలో లభ్యమౌతుంది.
దీనిలో ప్రకటించే అనేక ఫలితాలలో సిబిఎస్ సి, రాష్ట్ర విద్యాబోర్డ్లు, విశ్వవిద్యాలయాలు, ఇతర వృత్తి విద్యా సంస్థలు సంబంధిత ఫలితాలను చూడొచ్చు.
వాణిజ్య పన్నును ఆన్ లైన్ లో చెల్లించండి, ఆన్‌లైన్‌ చెక్‌డిజిట్‌ లెక్కగట్టడం, ఆన్‌లైన్‌గా డొమైన్‌ రిజిస్ట్రేషన్‌, ప్రభుత్వ టెండర్ల సమాచారం, ఆన్ లైన్ లో కట్టవలసిన ఆదాయపు పన్ను గణించటానికి/లెక్కవేయటానికి, బ్యాంకు, ఇన్సూరెన్స్ కంపెనీ, బ్యాంకు శాఖలను కనుగొనే సౌకర్యం, బ్యాంకు ఎ టి ఎమ్ లను కనుగొనేది ఈ విభాగంలో తెలుసుకోవచ్చు.
పాస్ పోర్ట్, వీసా సేవలు, పాన్ కార్డ్ కోసం ఆన్ లైన్ లో అప్లై చేసుకోవడం, ఆన్ లైన్ లో ఆదాయపుపన్ను ఫైల్ చేయడం, ఆన్‌లైన్‌‌ ప్రజోపయోగ దరఖాస్తులు, వోటర్ల జాబితాలో మీ పేరు వెదకటం, పాన్ ధరఖాస్తు సమర్పించే కేంద్రం, పాన్ దరఖాస్తు స్థితి గతులు, ఆన్ లైన్ లో పాన్ కార్డు సమాచారం గురించి ఈ విభాగంలో తెలుసుకోవచ్చు.
రాష్ట్ర, జిల్లా, మండల, గ్రామ, పంచాయతీల వారీ జనాభా లెక్కలు వాటి విద్య, ఆరోగ్య, బ్యాంకు, టెలిఫోన్ మొదలైన సౌకర్యాల గూర్చిన సమాచారం
ఇ - పోస్ట్ అనేది దేశంలోని 1,56,000 పోస్టాఫీసుల ద్వారా ప్రజలు తాము స్కాన్ చేసిన బొమ్మలను ఇ మెయిల్ ద్వారా పంపుకోవచ్చు, అందుకోవచ్చు
యుపిఎస్‌సి, ఎస్‌ఎస్‌సి, భారతీయ సైన్యం, నౌకాదళం, వైమానిక దళం, పిఎస్‌యూ, ఎంప్లాయిమెంట్‌ ఎక్స్‌ఛేంజిలు ప్రకటించే తాజా ఖాళీలు
ఉచిత ఫాంట్‌ డౌన్‌లోడింగ్‌ - హిందీ, తెలుగు, తమిళం, గుజరాతీ, బెంగాలీ, అస్సామీ, మలయాళం, మరాఠీ, ఒరియా, పంజాబీ, కన్నడ
ముఖ్యమైన విద్యా మెటీరియల్, పుస్తకాలు, పరీక్ష ఫలితాలు తెలుసుకోవడం, ఉన్నత విద్య, భారతదేశం యొక్క విద్యా సంస్థలు, వచ్చి ఇక్కడ సందర్శించు కొరకు, విద్యార్థి రుణాల గురించి ఇక్కడ తెలుసుకోవచ్చు.
విశ్వవిద్యాలయాలు /డీమ్డ్ విశ్వవిద్యాలయాలు, కళాశాలలు, పాఠశాలలు, ప్రత్యేకసంస్థ, శిక్షణాసంస్థ, రాష్ట్ర విద్యాసంస్థల జాబితా కొరకు ఇక్కడ క్లిక్ చేయండి
ఉచితంగా ఫాంట్లు డౌన్ లోడ్ చేసుకోవచ్చు, అంటే హింది, తమిళ్, గుజరాతీ, బెంగాలీ, అసామీస్, తెలుగు, మలయాళమ్, మరాఠీ, ఒరియా, పంజాబీ, కన్నడ మొదలైన భాషల ఫాంట్లు .
మీ రైలు టికెట్ ఆన్ లైన్ లో బుక్ చెయ్యడం, నడుస్తున్న రైళ్లు ఆన్ లైన్ స్థితి పరిశీలన, నేషనల్ మ్యూజియం పర్యటన, మీ ఎయిర్ ఇండియా టికెట్ బుక్ చెయ్యడం ఈ విబాగంలో తెలుసుకోవచ్చు.
నిత్యావసర వ్యవసాయ ఉత్పత్తుల రేటు, ఆన్‌లైన్‌గా టోకుధరల సూచి, మీ ఉత్పత్తులను ఆన్ లైన్ అమ్మండి సంబంధించిన సమాచారం ఈ విభాగంలో పొందవచ్చు.
కొబ్బరి పీచుతో చేసే వివిధ వస్తువులతో కొత్తగా వ్యాపారం మొదలు పెట్టదలచిన వ్యక్తికి శిక్షణ, ఆర్థిక సహాయం కొరకు ధరఖాస్తు చేసుకునే ఆన్ లైన్ సౌకర్యం.
ఈ విభాగం ఉపయోగకరమైన ప్రభుత్వ పథకాలు, నైపుణ్యం అభివృద్ధి కోర్సు, జిల్లా ఆరోగ్య సౌకర్యం సంబంధిత సమాచారం, మీ పంచాయితీ మొదలైనవాటిని వివరిస్తుంది.
ఎకనాలెడ్జమెంట్ నంబరు, పేరు, పుట్టిన తేది వ్రాసి పాన్ కార్డు దరఖాస్తు స్థితి గతులు మీరు సరిగా ఉన్నదా లేదా అన్న విషయం తెలుసుకోవచ్చును.
ఈ విభాగం వివిధ తపాలా విభాగపు సేవలు, ఇ-మొబైల్ స్థితి, పిన్ కోడ్ సంబంధిత సమాచారం స్పీడ్ పోస్ట్ ట్రాకింగ్ లింకులను వివరిస్తుంది.
పదవులు లేనివారికి, 'నష్టజాతకులకు', సన్మానాలు చేయించాడు. స్వేచ్ఛ దెబ్బతినే ఏ విధాన్నైనా ధైర్యంగా ఎదిరించాడు. 'మూడక్షరాల', 'ఐదవ తరగతి' పండితుల మొదలు, 'బ్రహ్మీమయమూర్తుల' వరకూ అన్ని రంగాలలో భిన్నస్థాయీ భేదాలతో, ఆదరించటమో ఎదిరించటమో చేయగలిగాడు. ఎంతటి ఆప్తులైనా తప్పుదారిన పడితే, 'తప్పు' అని హెచ్చరించగలిగాడు. పదుగురాడు మాటే చెల్లాలి అంటే, అది హేతుబద్ధం కాకుంటే, అలాగని చెప్పి, ప్రవాహానికి అడ్డంగా, ఎదురుగా ఈదాడు. ఆయన ఠాగూర్ విమర్శిస్తూ వ్యాసం వ్రాస్తే, 'రాడికల్ హ్యూమనిస్ట్' ప్రచురించలేకపోయింది. రాడికల్ హ్యూమనిజం కూడా అనార్కిజానికి దారి తీస్తుందంటే ఆశ్చర్యపోయారు అనుచరులు. కాశ్మీర్ సమస్యపై వ్యాసాలు వ్రాస్తుంటే, అరెస్ట్ చెస్తారేమోనని మిత్రులు భయపడకపోలేదు. సంస్కృతానికి తెలుగే మాతృక అంటే ఆశ్చర్యంతో నోర్లు నొక్కుకున్నారు.
వ్యాసాలు-ఉపన్యాసాలు, పౌరోహిత్యం, ప్రెస్ క్లబ్, బాలకళామందిర్, లయన్స్ క్లబ్, పంతుళ్ళ సమావేశాలు; సన్మానాలు కవులకు, కళాకారులకు; స్టడీకాంపులు, రాడికల్ హ్యూమనిస్ట్ లకు; అన్నిటా 'గాత్రం' పాడి, 'వైశేషికత్వాన్ని' నిలబెట్టుకున్నాడు. అనేక యుద్ధముల ఆరితేరిన జ్ఞానవృద్ధుడయ్యాడు. అఖిల భారత సమావేశాల్లో, అమెరికా, ఐరోపాలలో విశిష్టుడుగానే చలామణి అయ్యాడు. ఇంట్లో పిల్లలమధ్య హాయిగా కాలక్షేపం చేసాడు. వాళ్లు పూజలు, పునస్కారాలు చేస్తుంటే - మతస్వేచ్ఛ అర్థం చేసుకుని ఆచరణలో పెట్టిన వ్యక్తిగనుక - నిరోధించనూలేదు, ప్రోత్సహించనూ లేదు. తన భావాలు చెప్పేవాడు.
ఎ.జి.కె. ఎం.ఎ.ఎల్.ఎల్.బి. చదివి అడ్వొకేట్ గా తెనాలిలో ప్రాక్టీసు చేశారు. తెలుగు, ఇంగ్లీషు సాహిత్యం రంగరించి వడపోసారు. కవులను, సాహితీ పరులను ఎజికె ఎంతగా ఆకర్షించారో చెప్పజాలం. ఏ మాత్రం పలుకు వున్న దన్నా ఎంతో ప్రోత్సహించేవారు. సాహిత్య వ్యాసాలు కొద్దిగానే రాసినా, ఉపన్యాసాలు చాలా చేశారు. కవులను ప్రోత్సహించారు. రాయించారు.
ఎం.ఎన్. రాయ్ అనుచరుడుగా ఎ.జి.కె. ఆంధ్రలో ప్రధాన పాత్ర వహించారు. సొంత ఖర్చులతో పత్రికలు, రాడికల్, రాడికల్ హ్యూమనిస్ట్, నడిపారు. ఇంగ్లీషు పత్రికలకు రాశారు. మానవవాద, హేతువాద ఉద్యమాలు తీవ్రస్థాయిలో నడిపించారు.
ఎ.జి.కె.గా ప్రసిద్ధిచెందిన హేతువాది ఆవుల గోపాలకృష్ణమూర్తి. వీరు ఏప్రిల్ 29, 1917 న జన్మించారు. సూత పురాణం లోని పద్యాలన్నీ కంఠతా పట్టాడు. ఆవుల సాంబశివరావు పై ఈయన ప్రభావం ఉంది. రాడికల్ హ్యూమనిస్టు , సమీక్ష పత్రికలు నడిపారు. 1952 తెనాలిలో ఈయన జరిపిన హ్యూమనిస్టు సభకు ఎం.ఎన్.రాయ్ ప్రారంభోపన్యాసాన్ని పంపారు. 1964లో అమెరికా ప్రభుత్వం ఈయన్ని ఆహ్వానించింది. వివేకానంద పై ఈయన చేసిన విమర్శల ధృష్ట్యా ఈయన్ని అమెరికా వెళ్ళనివ్వరాదని ఆంధ్రప్రభ ఆందోళన చేసింది.
సాహిత్యంలో ఔచిత్యం వుండాలనేది ఆవుల గోపాలకృష్ణమూర్తి గట్టి అభిప్రాయం. ఆ దృష్టితోనే విశ్వనాధ సత్యనారాయణ మొదలు ప్రాచీన కవుల వరకూ తన విమర్శకు గురిచేశాడు. కవులు, రచయితలలో ఆవుల అంటే విపరీతాభిమానం గలవారు, తీవ్రంగా భయపడేవారు. రెండు వర్గాలుగా వుండేవారు. భయపడిన వారిలో విశ్వనాథ సత్యనారాయణ ప్రథముడు. ఆవుల వుంటే ఆ సభకు విశ్వనాథ వచ్చేవాడు కాదు. వేయి పడగలు మొదలు రామాయణ కల్పవృక్షం వరకూ వుతికేసిన ఆవుల అంటే భయపడడం సహజం.
1941 ప్రాంతాలలో ఎజికె గాంధీజీ పై తీవ్ర విమర్శలతో కూడిన వ్యాసం ప్రచురిస్తే, ఎం.ఎన్. రాయ్ పక్షాన ఆంధ్రలో రాడికల్ డెమోక్రటిక్ పార్టీ నాయకుడుగా వున్న అబ్బూరి రామకృష్ణరావు అదిరిపడ్డాడు. ఎం.ఎన్. రాయ్ కు ఫిర్యాదు చేశాడు. కాని రాయ్ వ్యాసంలో విషయం తెలిసి ఎజికెని సమర్ధించాడు.
ఆవుల గోపాలకృష్ణ మూర్తి నోట్లో అతి సామాన్యమైన పలుకు కూడా మాధుర్యం సంతరించుకుంటుందని మూల్పూరుకు చెందిన వెనిగళ్ళ వెంకట సుబ్బయ్య అనేవారు.
ఆంధ్ర కవుల చరిత్రము కందుకూరి వీరేశలింగం పంతులు గారు రచించిన పుస్తకము. ఇది మూడు భాగాలుగా వివిధ కాలాల్లో ముద్రించబడినది. ఇందులోని మొదటి భాగములో సుమారు 40 మంది ప్రాచీన తెలుగు కవుల గురించి విస్తృతంగా వివరించారు. రెండవభాగములో సుమారు 50-60 మంది మధ్యకాలపు తెలుగు కవుల జీవితచరిత్రలను చిత్రీకరించారు. మూడవ భాగములో సుమారు 140 మంది ఆధునికకాలపు తెలుగు కవుల జీవితాలను టూకీగా పేర్కొన్నారు. ఈ మూడింటిని హితకారిణీ సమాజము, రాజమండ్రి వారు ముద్రించారు. రచయిత తన మూడుభాగాలను పిఠాపురం మహారాజావారైన రావు వేంకటకుమార మహీపతి సూర్యారావు గారికి అంకితమిచ్చారు.
సెమీకండక్టర్స్ ఒక ప్రత్యేకమైన మెటల్, ఒక అవాహకం మధ్య, వారి యోక్క విద్యుత్ ప్రసరణ, ప్రవర్తనచే నిర్వచించబడ్డాయి. ఈ పదార్థాలు మధ్య తేడాలు సున్నా లేదా ఒక ఎలక్ట్రాన్ కలిగి ఉండవచ్చు, వీటిలో ప్రతి ఎలక్ట్రాన్లు, క్వాంటం స్థితి పరంగా అర్ధం చేసుకోవచ్చు. ఈ స్థితి పదార్థం యొక్క ఎలక్ట్రానిక్ బ్యాండ్ నిర్మాణంతో సంబంధం కలిగి ఉంటాయి. విద్యుత్ వాహకత్వం కారణంగా ఒక ఎలక్ట్రాన్ సమ భాగాన్ని మాత్రమే కలిగి, ఒక స్థితి పాక్షికంగా నిండి ఉండాలి ఎలక్ట్రాన్లు రవాణా చేయడానికి , ఆ స్థితిల్లో ఎలక్ట్రాన్ పుడుతుంది. ఒక ఎలక్ట్రాన్ ఉన్న స్థితిల్లో వేరె ఎలక్ట్రాన్ ని అనుమతించదు. ఈ క్వాంటం స్థితిల్లో ఉన్న ఎలక్ట్రాన్ క్లిష్టమైనవి,
ఒక శుద్ధ సెమీకండక్టర్ పూర్తిగా దాని తుల్య బంధాలు పూరించడానికి ఎలక్ట్రాన్ల సరైన సంఖ్య కలిగి పర్యవసానంగా ఒక పేద విద్యుత్ సూత్రధారి. వివిధ పద్ధతులు ద్వారా, సెమీకండక్టర్ ఎలక్ట్రాన్లు ఒక అదనపు లేదా ఎలక్ట్రాన్ల లోపం కలిగి సవరించగలరు. రెండు సందర్భాలలో, సెమీకండక్టర్ ఎక్కువ ప్రసరణ అవుతుంది. సెమీకండక్టర్ పరికరాలు విద్యుత్ ఆకృతిలో ఈ పద్ధతి బాగా ప్రభావం చేస్తుంది.
సెమీకండక్టర్స్ చాలా సమయం వాడినప్పుడు ఇవి వివిధ సెమీకండక్టర్స్ తో, లోహలతో చేరిన ఫలితంగా తరచుగా జంక్షన్ సమీపంలో సెమీకండక్టర్ నుండి ఎలక్ట్రాన్ అదనపుగా చేరడం లేదా ఖాళ్ళి అవాడం జరుగుతుంది. ఈ క్రమంని డిప్లీషన్ అని అంటారు. ఈ క్షీణత ప్రాంతంలో విద్యుత్ ని మరింత చక్కగా చెయడానికి కండక్టర్ పరికరములను ఉపయొగిస్తారు.
సెమీకండక్టర్స్ కి ఉష్ణవిద్యుత్ శక్తి కారకాలు ఉంటయి, వీటితో ఉష్ణవిద్యుత్ జనరేటర్లు ఉపయోగకరంగా చేయిస్తుంది, అలాగే అధిక ఉష్ణవిద్యుత్ ని ఉష్ణవిద్యుత్ కూలర్లలో ఉపయొగిస్తారు.
సెమీకండక్టర్ అనేది ఒక భౌతిక వస్తువు. ఇందులో కండక్టర్ ఇంకా అవాహకం మద్య విద్యుత్ వాహకత్వం ఉంటుంది. సెమీకండక్టర్స్ ఆధునిక ఎలక్ట్రానిక్స్ యొక్క పునాది.
బెల్లూర్ కృష్ణమచార్ సుందరరాజా అయ్యంగార్, బి. కె. ఎస్. అయ్యంగార్ గా ప్రసిద్ధులు. ఈయన "అయ్యంగార్ యోగ" యోగ శైలి స్థాపకుడు. ఈయనను ప్రపంచంలో ఆధునిక యోగా ఉపాధ్యాయులలో ప్రథముడిగానూ, ప్రసిద్ధ గురువుగా భావిస్తారు. ఈయన యోగ సాధన మీద, తత్వం మీద పలు పుస్తకాలు రచించాడు. వీటిలో లైట్ ఆన్ యోగా, లైట్ ఆన్ ప్రాణాయామ, లైట్ ఆన్ యోగ సూత్రాస్ ఆఫ్ పతంజలి, లైట్ ఆన్ లైఫ్ ముఖ్యమైనవి. ఆధునిక యోగా పితామహుడిగా భావించే తిరుమలై కృష్ణమాచార్య తొలితరం శిష్యులలో ఈయన కూడా ఒకడు. యోగాను మొదట భారతదేశంలోనూ, తర్వాత విదేశాల్లోనూ బాగా ప్రచారం చేసిన వాడిగా ఈయనకు పేరుంది.
ఈయన 1918 డిసెంబరు 14 న కోలార్ జిల్లాలోని బెల్లూర్ లో, ఒక పేద శ్రీవైష్ణవ అయ్యంగార్ కుటుంబంలో జన్మించాడు. ఈయన తండ్రి కృష్ణమాచార్ ఒక బడి పంతులు. తల్లి శేషమ్మ. ఆ తల్లిదండ్రులకు కలిగిన 13 మంది సంతానంలో ఈయన పదకొండో వాడు. ఈయనకు ఐదు సంవత్సరాల వయసు ఉండగా వీరి కుటుంబం బెంగుళూరుకు మారింది. నాలుగు సంవత్సరాల తర్వాత ఆయన తండ్రిని మృత్యువు అపెండిసైటిస్ రూపంలో కబళించింది.
ఒక ఉద్యమంలా సత్తెనపల్లి నియోజకవర్గం లో మరుగుదొడ్లు, శ్మశానాలు, మురికి తొలగింపులపై ప్రత్యేక దృష్టి సారించి నెరవేర్చాడు. మిగతా అభివృద్ధి పనులను కొనసాగిస్తూనే ఇంటింటికీ మరుగుదొడ్డి నిర్మాణం, శ్మశానాల ఆధునికీకరణ, ఊరిని పరిశుభ్రంగా ఉంచుకోవటం అనే మూడింటిని ఉద్యమ స్థాయిలో చేపట్టాడు.
కేవలం మూడున్నర నెలల వ్యవధిలో సత్తెనపల్లి, ముప్పాళ్ల, రాజుపాలెం, నకరికల్లు మండలాల్లో సుమారు ఇరవై కోట్ల రూపాయల ఖర్చుతో దాదాపు ఇరవై ఒక్క వేల మరుగుదొడ్లను నిర్మించారు. ఈ నాలుగు మండలాలూ, ఇంకా నరసరావుపేట, రొంపిచర్ల మండలాలలోనూ 398 శ్మశానాలను ఆధునికీకరించారు. శ్మశానాల రూపురేఖలు మారిపోయాయి.
హిందూ శ్మశానాలకు స్వర్గపురాలని పేరుపెట్టారు. అంత్యక్రియలు జరపటానికైనా, తరువాత జరిగే కర్మకాండ కోసమైనా ఉపయోగపడే విధంగా సౌకర్యాలు ఏర్పడ్డాయి. యజ్ఞశాలను పోలిన దహనవాటికలు నిర్మించారు. స్నానాల కోసం నీటి వసతి కల్పించారు, దుస్తులు మార్చుకోవటానికి గది కట్టించారు. ఉద్యానమనిపించే విధంగా చెట్లు, మొక్కలు పెంచారు. శ్మశానం చుట్టూ గోడ, పవిత్రప్రదేశమని స్ఫురింపజేసే ప్రవేశద్వారం నిర్మించారు. ఇవిగాక శ్మశానానికి వెళ్లే దోవను చక్కని రోడ్డుగా మార్చారు. అంత్యక్రియలు చూడవచ్చే బంధుజనం కోసం బెంచీలు ఏర్పాటు చేసారు. ఏ మతంవారి శ్మశానాలు వారికి ఉన్నాయి కనుక అన్నింటినీ వారివారి విశ్వాసాలకు తగిన రీతిలో ఆధునికీకరించారు.
నియోజకవర్గం అంతటా పారిశుద్ధ్య కార్యక్రమం అమలు జరిగింది. స్వచ్ఛమేవ జయతే అంటూ ప్రజలు స్వచ్ఛందంగా అభివృద్ధి కృషిలో పాల్గొన్నారు. స్వచ్ఛ సత్తెనపల్లి రూపొందింది.
రక్షిత మంచినీటి సదుపాయం, గ్రామాల్లో సిమెంటు రోడ్లు, వైద్య సౌకర్యాలు, చెరువు పూడిక తీయటం, ఇంకుడు గుంతలు, చెట్లు పెంచటం ఇతర నియోజకవర్గాల్లో కూడా జరుగుతుంటాయి గాని సత్తెనపల్లిలో అమలు జరిగినవి కొన్ని ప్రత్యేకతలను సంతరించుకొన్నాయి. ఉదాహరణకు పూడికతీయటంతో పాటు చెరువు కట్టలను అందంగా తీర్చిదిద్ది, ప్రజలు సాయంత్రం వేళ వాహ్యాళికి వెళ్లి కూర్చునే విధంగా ఆకర్షణీయం చే‍సారు.
ఐదంటే ఐదు రోజుల్లో యాభైవేల ఇంకుడు గుంతలు తవ్వించారు. ప్రతి గ్రామంలోనూ ఆర్.ఓ. యంత్రాలను ఏర్పాటుచేసి త్రాగునీరు వసతి కల్పించారు. గ్రామాల్లో చాలాకాలం నిర్లక్ష్యానికి గురైన ఎస్సీ, ఎస్టీ కాలనీల కోసం ఒక్కొక్క గ్రామానికి ఇరవై లక్షల రూపాయల వంతున కేటాయించారు.
సత్తెనపల్లి మునిసిపాలిటీ రాష్ట్రం మొత్తంలోకి ఆదర్శ పురపాలక సంఘంగా ఎంపికైంది. చిన్న పట్టణమైనా వీధి దీపాలుగా ఎల్‌ఈడీ లైట్లూ, వాకింగ్‌ ట్రాక్‌, పార్కులు, సర్వత్రా పచ్చదనం, అతిథిగృహాలు, ఆటస్థలం, కళాశాలలకు కొత్త భవనాలు, కొత్తదనంతో వావిలాల ఘాట్‌, వందపడకల ఆస్పత్రి మొదలైనవి మునిసిపాలిటీకి గుర్తింపు తెచ్చాయి.
కులమతాలకి అతీతంగా సత్తెనపల్లి నియోజకవర్గ ప్రజలు అందరూ పాల్గునే విధంగా, అక్టోబరు 22 ఆదివారం నాడు, శరభయ్యగ్రౌండ్స్‌ వేదికగా, కార్తీకమాస వన సమారాధన కార్యక్రమాన్ని నిర్వహించాడు
కోటప్పకొండను అభివృద్ధి చేసి జిల్లాలోనే ఒక ప్రముఖ ఆధ్యాత్మిక పర్యాటక కేంద్రంగా మార్చుటలో కీలక పాత్ర వహించారు. 1999లో డాక్టర్ కోడెల శివప్రసాదరావు మంత్రిగా ఉన్న సమయంలో ప్రకృతి దృశ్యాలను ఆస్వాదిస్తూ ఆలయానికి చేరుకోవడానికి చక్కని ఘాట్ రోడ్డు వేయించారు. ఘాట్ రోడ్డు మొదట్లో విజయ గణపతి, సాయిబాబా ఆలయాలు, రోడ్డు ఇరువైపులా ఏంటో అందమైన పూలతోటలు, తోవలో మ్యూజియం, పిల్లలకోసం పార్కు, ఒక సరస్సు మధ్య చిన్ని కృష్ణుడు కాళీయమర్దనం చేసే విగ్రహం, దూరంనుంచే ఆకర్షించే బ్రహ్మ, లక్ష్మీనారాయణులు, వినాయకుడు, ముగ్గురమ్మలు . ఇలా పెద్ద విగ్రహాలను ఏర్పాటు చేసారు. మార్గమద్యంలో ఉన్న జింకలపార్కు కూడా అభివృద్ధి చేయబడింది. దారి మొత్తం విద్యుద్దీపాలను ఏర్పాటు చేసారు.
గ్రామ ఐక్యత, సానుకూల దృక్పధంతో గ్రామాభివృద్ది సాధించవచ్చు అని కోడెల జన్మభూమిపై మమకారంతో గ్రామాలకు చెంది, విదేశాలలో స్థిరపడిన వారందరి సహాయ సహకారాలతో గ్రామాభివృద్దే ద్యేయంగా “ఐక్యత–అభివృద్ధి” అనే నినాదంతో ప్రణాళికను రూపొందించారు.
తన పుట్టినరోజు సందర్భంగా, మరణానంతరం అవయవదానం చేసే అంశంపై ప్రజల్లో చైతన్యం పెరిగే విధంగా, నరసరావుపేటలో 2017 మే 2న డాక్టర్‌ కోడెల శివప్రసాదరావు క్రీడాప్రాంగణంలో పదివేల మందికి పైగా అవయవదాన పత్రాలు సమర్పించే సేవా కార్యక్రమం నిర్వహించాడు. భారీ ఎత్తున ప్రజలు అవయవదానానికి అంగీకారం తెలిపి గుంటూరు జిల్లా ప్రజానీకం గిన్నీస్‌ రికార్డు సృష్టించారు.నరసరావుపేటలో నిర్వహించిన కార్యక్రమంలో 11,987 మంది అవయవదానానికి అంగీకారం తెలిపారు. కార్యక్రమాన్ని స్వయంగా వీక్షించిన గిన్నీస్‌బుక్‌ ప్రతినిధి డాక్టర్‌ స్వప్నయ్‌ కోడెల శివప్రసాదరావుకు బహిరంగ వేదికపై గిన్నీస్‌ రికార్డు ధ్రువపత్రాన్ని అందజేశారు.
కోడెల ప్రాథమిక విద్యను స్వగ్రామం కండ్లకుంట, సిరిపురం, నర్సరావుపేట లలో చదివాడు. విజయవాడ లయోలా కళాశాలలో పీయూసీ చదివాడు.అతని చిన్న తనంలోనే తోబుట్టువులు అనారోగ్యంతో చనిపోవడం కోడెలను తీవ్రంగా కలిచివేచింది.ఆ విషాదమే అతనిని డాక్టర్ కావాలనే ఆలోచనకు బీజం వేసింది. కానీ ఆ మార్కులకు మెడికల్ సీటు రాలేదు.తరువాత గుంటూరు ఎ.సి కళాశాలలో చేరి మళ్ళీ పీయూసీ చదివి మంచి మార్కులు తెచ్చుకుని కర్నూలు వైద్య కళాశాలలో చేరాడు.రెండున్నరేళ్ళ తర్వాత గుంటూరుకు మారి అక్కడే ఎంబీబీఎస్ పూర్తి చేశాడు.వారణాసిలో ఎం.ఎస్.చేసాడు
గుంటూరు జిల్లాలోని సత్తెనపల్లి శాసనసభ నియోజకవర్గంలోఅతని హయాంలో ప్రతి గ్రామానికీ, ప్రతి ఇంటికీ అభివృద్ధిని చేసి చూపించటం ఎలా సాధ్యమైందనేది తెలుసుకొనుటకు యూనిసెఫ్‌, వరల్డ్‌ ట్రేడ్‌ ఆర్గనైజేషన్‌ వంటి అంతర్జాతీయ సంస్థలు అధ్యయనం చేయటానికి ప్రతినిధులను పంపించాయి. విదేశీ దౌత్యాధికారులు సైతం సత్తెనపల్లి నియోజకవర్గంపై ఆసక్తి చూపారు.గిన్నిస్‌బుక్‌ ఆఫ్‌ రికార్డ్స్‌ గుర్తించింది, లిమ్కా బుక్‌ ఆఫ్‌ రికార్డ్స్‌ జాతీయ స్థాయిలో ఒక రికార్డుగా నమోదు చేసింది.
సత్తెనపల్లిలోని రావెల వెంకట్రావు దగ్గర కొంతకాలం వైద్యసేవలు అందించాడు. తరువాత నరసరావుపేటలో స్వంత హాస్పిటల్ నెలకొల్పి వైద్యవృత్తిని చేపట్టాడు. గ్రామీణులకు తక్కువ ఖర్చుతో మెరుగైన వైద్యసేవలు అందించాడు.అనతికాలంలోనే ఆసుపత్రికి వచ్చిన రోగులపట్ల ప్రేమ, ఆప్యాయతలు చూపటమే కాకుండా ఉత్తమ వైద్యసేవలందించి,మంచి సర్జన్‌గా పేరుగడించాడు.
కోడెల ఎంబీబీఎస్ చదువుతుండగానే వివాహమైంది.భార్య శశికళ గృహిణి.వీరి సంతానం ఇద్దరు కుమారులు శివరామకృష్ణ, సత్యన్నారాయణ. ఒక కుమార్తె. విజయలక్ష్మి. ముగ్గురూ వైద్యులే. అమ్మాయి గైనకాలజిస్టు. పెద్దబ్బాయి క్యాన్సర్ సర్జన్. రెండో అబ్బాయి ఎముకల స్పెషలిస్టు. కానీ రెండో అబ్బాయి ప్రమాదవశాత్తూ ఒక రోడ్డు ప్రమాదంలో మరణించాడు.
కోడెలకు రాజకీయాలు మీద ఇష్ఠం లేకపోయినప్పటికీ, రాజకీయాల ద్వారా ప్రజలకు సేవ చేయాలని తలంపుతో ఎన్టీఆర్ పిలుపు మేరకు 1983లో తెలుగుదేశం పార్టీలో చేరాడు. మొదటిసారిగా అతడు నరసరావుపేట నియోజకవర్గం నుంచి ఎమ్మెల్యేగా విజయం సాధించాడు.ఒకవైపు ఎమ్మెల్యేగా పనుల వత్తిడిలో ఉంటూనే,మరోవైపు ప్రజలకు వైద్యసేవలు అందించేవాడు.
కోడెల శివప్రసాదరావు ఆంధ్రప్రదేశ్‌కు చెందిన తెలుగుదేశం పార్టీ రాజకీయ నాయకుడు. 2014 ఆంధ్రప్రదేశ్ విభజన తరువాత ఎన్నికైన ఆంధ్రప్రదేశ్ తొలి శాసనసభాపతి. శాసనసభకు ఆరుసార్లు ఎన్నికైన డాక్టర్ కోడెల ఎన్.టి.ఆర్, చంద్రబాబు మంత్రివర్గంలో పలు శాఖల్లో పనిచేశాడు.
గుంటూరు జిల్లా, నకరికల్లు మండలం కండ్లగుంట గ్రామంలో 1947 మే 2న కోడెల శివప్రసాదరావు జన్మించాడు. అతని తల్లిదండ్రులు సంజీవయ్య,లక్ష్మీనర్సమ్మ.వారిది మధ్యతరగతి కుటుంబం.
సత్తెనపల్లి విజయ సూత్రం, మంత్రం కులమతాలకూ, రాజకీయాలకూ అతీతంగా అన్ని గ్రామాలకూ అభివృద్ధి ఫలాలను అందించడంతో అభివృద్ధి ప్రదాతగా నిలిచారు.
గుంటూరు జిల్లా టీడీపీ రాజకీయాల్లో కీలక నేతగా ఎదిగిన కోడెల 1987లో ఎన్టీఆర్ కేబినెట్లో హోం మంత్రిత్వ శాఖను నిర్వహించారు.
అతను 1950లలో హైదరాబాద్‌లో ఆల్ ఇండియా రేడియోలో ఒక వేణుగాన కళాకారునిగా చేరాడు. నాలుగు దశాబ్దాలుగా అదే రంగంతో సంబంధం కలిగి ఉన్నాడు. ఇక్కడ తెలుగు కవులు, దేవులపల్లి కృష్ణ శాస్త్రి , కటూరి వెంకటేశ్వరరావు వంటి రచయితల ఆధ్వర్యంలో అతను తెలుగు భాషపై గొప్ప ప్రేమను పెంచుకున్నాడు. తెలుగు భాషలో ప్రావీణ్యం పొందాడు. ఆల్ ఇండియా రేడియో వద్ద అతను కర్ణాటక సంగీత కార్యక్రమాల నిర్మాతగా ఎదిగాడు. అతని అత్యంత వినూత్నమైన రెండు ప్రొడక్షన్స్ 'యూనివర్సిటీ ఆఫ్ మ్యూజిక్', ఇది ఆల్ ఇండియా అవార్డును గెలుచుకుంది. అది 'త్యాగరాజ కీర్తనల ప్రశంసలు' పై సెమినల్ సిరీస్.